Юрый Анатольевіч Зісер

Ю́рый Анатольевіч Зі́сер (, , Украіна — , Мінск) — беларускі прадпрымальнік, дырэктар і ўласнік унітарнага прадпрыемства «Надзейныя праграмы», заснавальнік, уласнік і (да 2012) генеральны дырэктар найбуйнейшага ў Беларусі парталу TUT.BYЮрий Зиссер , грамадскі дзеяч, мецэнат.

 Біяграфія 
Юрый Зісер нарадзіўся ў жыдоўскайhttps://belisrael.info/?p=24171 сям'і, 28 чэрвеня 1960 года ў Львове, Украіна. Скончыў Паўночна-Заходні політэхнічны інстытут у Ленінградзе па спецыяльнасці «Электронныя вылічальныя машыны». У 1977—1994 гадах працаваў праграмістам, сістэмным аналітыкам і кіраваў рознымі праектамі.Руководство  

У 1980-х гадах пазнаёміўся са сваёй будучай жонкай, беларускім культуролагам Юліяй Чарняўскай. Разам з ёй з’ехаў у Мінск. У сталіцы Беларусі жыў з 1987 года. У пачатку 1990-х гадоў «вахтавым метадам» працаваў праграмістам у Лангепасе (Цюменская вобласць, Расія). У 1992 годзе з удзелам Ю. Зісера было заснавана прадпрыемства «Надзейныя праграмы», якое займалася распрацоўкай праграмнага забеспячэння для банкаўскай сферы. Пад эгідай названага прадпрыемства быў створаны інтэрнэт-партал TUT.BY, які з цягам часу стаў найбольш папулярным інтэрнэт-рэсурсам у БайнэцеРэйтынг беларускіх сайтаў. Агульны рэйтынг .

У 2013 годзе паступіў у Беларускую дзяржаўную акадэмію музыкі на клас аргана, які паспяхова скончыў у 2015 годзе.

Ю. Зісер актыўна займаўся дабрачыннасцю — падтрымліваў грамадскія ініцыятывы, удзельнічаў у краўд-кампаніях. Захапляўся джазавай і арганнай музыкай, дапамагаў аднаўляць арганы па ўсёй Беларусіeuroradio.fm. Пры яго фінансавай падтрымцы былі адноўлены арганы ў Мінску, Нясвіжы, ПінскуПамёр Юрый Зісер. У 2019 годзе з'яўляўся адным з арганізатараў і спонсараў міжнароднага фестываля клезмерскай музыкі ў Мінску (Litvak Klezmer Fest)https://belisrael.info/?p=21851.

У 2019 годзе далучыўся да калектыўнага звароту з прапановай перапахаваць К. Каліноўскага ў Беларусі.Беларусы просяць пахаваць парэшткі Кастуся Каліноўскага ў Беларусі. Згодныя? — Hrodna.life, 24.09.2019

Хварэў на рак. Памёр 17 мая 2020 года пасля працяглай хваробы.

 Крытыка 
Юрый Зісер быў членам Грамадска-кансультатыўнага савета пры Адміністрацыі прэзідэнта А. Лукашэнкі (у 2009—2011) і адным з аўтараўЮрый Зісер: Ну вы ж усё разумееце (аўдыё) — Наша Ніва, 23.11.2011 прэзідэнцкага ўказа № 60, які ўзмацняў рэгуляванне інтэрнэту з боку дзяржавы, абмяжоўваў доступ да рэсурсаў з незаконным або непажаданым кантэнтам, кантроль над каментарамі ў інтэрнеце і над карыстальнікаміБеларусь: Сеть под контролем — Аналитический доклад о вызовах свободе слова в интернете в Беларуси — Index on Censorship, 2013. На лекцыі ў ЕГУ ў 2011 годзе Зісер выступаў з апраўданнем цэнзуры ў інтэрнеце«Это собирательный тип белорусского бизнесмена!»  — БелГазета, № 2 (827) 16 студзеня 2012 г..

У 2013 годзе галоўны рэдактар сайта Хартыя'97 Наталля Радзіна абвінаваціла Юрыя Зісера ў супрацы з аўтарытарным рэжымам Лукашэнкі і атрыманні выгады ад прыняцця А. Лукашэнкам указа аб рэгуляванні інтэрнэту, паводле якога беларускім бізнесменам забаранілі мець хостынг за мяжой. Ю. Зісер, паводле Н. Радзінай, з’яўляўся ўладальнікам найбуйнейшай хостынгавай кампаніі ў БеларусіЮрый Зісер: Радзіна, я вас пасаджу! — Наша Ніва, 15.02.2013. У адказ Зісер прыгразіў прыцягнуць Радзіну да суда і заявіў, што беларускія хостынгавыя кампаніі, вымушаныя перанесці абсталяванне з Расіі ў Беларусь, самі пацярпелі ад згаданага ўказаРадзіна абвінаваціла Зісера ў карупцыі, Зісер прыгразіў судом — Еўрарадыё, 15.02.2013.

У красавіку 2015 года з крытыкай Ю. Зісера выступіў А. Лукашэнка, які ў час паслання прэзідэнта да Нацыянальнага сходу звярнуўся да С. Шапіры: «Зісер гэты ваш непрыстойна сябе паводзіць... Я ж вас год таму прасіў усіх яўрэяў узяць пад кантроль. А Зісера мы ніяк не можам нармалізаваць»https://belisrael.info/?p=4311.

 Бібліяграфія 




 Спасылкі 
 Блог Юрыя Зісера 

Катэгорыя:Байнэт
Катэгорыя:Прадпрымальнікі Беларусі
Катэгорыя:Праграмісты Беларусі
Катэгорыя:Выкладчыкі БДУІР
Катэгорыя:Памерлі ад раку